SMT โชว์งบฯ Q2/63 พลิกกำไรครั้งแรกในรอบ 4 ไตรมาส-แนะซื้อเคาะเป้า 3.20 บ.
SMT โชว์งบฯ Q2/63 พลิกกำไรครั้งแรกในรอบ 4 ไตรมาส-แนะซื้อเคาะเป้า 3.20 บ.
SMT โชว์งบฯ Q2/63 พลิกกำไรครั้งแรกในรอบ 4 ไตรมาส-แนะซื้อเคาะเป้า 3.20 บ.
7 ส.ค. 2563

บล.ฟินันเซีย ไซรัส ระบุในบทวิเคราะห์วันนี้(7 ส.ค.63) ว่า บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT กำไรสุทธิ ไตรมาส2/63 เท่ากับ 37 ลบ พลิกจากขาดทุน -31 ลบ ในไตรมาส1/63 และโต 311% เทียบช่วงเดียวกันของปีก่อนถือเป็นกำไรครั้งแรกในรอบ 4 ไตรมาส
โดยมาจากรายได้ที่โต 26.4% เทียบไตรมาสก่อนหน้า, 2.7% เทียบช่วงเดียวกันของปีก่อนสวนทางภาพอุตสาหกรรมที่ไม่สดใส อีกทั้งปรับปรุงประสิทธิภาพภายใน ทำให้อัตรากำไรขั้นต้นพุ่งขึ้นเป็น 22.5% จาก 12% ใน ไตรมาส1/63 และ 16.7% ในไตรมาส2/62 และช่วยให้ขาดทุนสะสมลดลงมาอยู่ที่ -44 ลบ จาก -50 ลบ ในสิ้นปี 2562
แนวโน้มกำไรน่าจะดีต่อในครึ่งหลังปี 2563เพราะมีคำสั่งซื้อสูงขึ้นตั้งแต่ไตรมาส 3/63 เป็นต้นไป และจะต่อเนื่องไปในปีหน้า คาดปีนี้จะพลิกมีกำไรราว 75-80 ลบ จากที่ขาดทุน -39 ลบ ในปี 2019 หากกำไรปีนี้ทำได้ตามคาด น่าจะได้เห็นการล้างขาดทุนสะสมได้ทั้งหมด และพลิกมีกำไรสะสมปลายปีนี้เป็นต้นไป รวมถึงอาจพิจารณากลับมาจ่ายปันผลได้อีกครั้ง
ปีหน้าคาดกำไรโตสูงมาอยู่ที่ 156 ลบ เพราะมีคำสั่งซื้อที่สูงขึ้นทั้งกลุ่ม PCBA และ Fiber Optics จากทั้งการขยายของลูกค้าเดิม และได้ส่วนแบ่งตลาดลูกค้าใหม่ โดยมี Contract ล่วงหน้าไปในปีหน้าแล้ว ประเมินราคาเป้าหมายปีหน้าที่ 3.2 บาท (อิง PE 17 เท่า) แนะนำเก็งกำไร